Diari Oficial de la Generalitat Valenciana


Sumari del DOGV 4847, del 22-09-2004 (2004/9581)

ORDE de 20 de setembre de 2004, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de les ajudes comunitàries a la reestructuració de la vinya en la campanya 2003-2004.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9581


Data del document
:   20-09-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * explotació agrària
    * suport econòmic
    * vinya

ORDE de 20 de setembre de 2004, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de les ajudes comunitàries a la reestructuració de la vinya en la campanya 2003-2004. [2004/F9581]
  
L'Ordre de 20 de setembre de 2000, de la Conselleria d'Agricultura, Pesca i Alimentació, va adoptar les normes per a l'aplicació, a la Comunitat Valenciana, del règim d'ajudes per a la reestructuració i reconversió de vinyes establides pel Reglament (CE) número 1493/1999 del Consell, de 17 de maig de 1999, pel qual s'estableix l'organització comuna del mercat vitivinícola, desenvolupat pel que fa al potencial de producció pel Reglament (CE) número 1227/2000 de la Comissió, de 31 de maig de 2000, i pel Reial Decret 1472/2000, de 4 d'agost.
  
El sector vitivinícola té una importància decisiva en determinades comarques de la Comunitat Valenciana, i per això requereix del suport de l'administració per al seu desenvolupament econòmic i social. El sector ha emprés un procés de reestructuració, plasmat en la millora de la qualitat dels vins i en el guany de quotes de mercat, tant a l'interior com a l'exterior, però necessita una espenta per a estendre les millores de gestió de les vinyes i de la qualitat de raïm a la resta dels viticultors que s'han incorporat als plans de millora, a fi d'aconseguir un major benestar de les seues famílies i del seu entorn. Esta és la finalitat del primerament esmentat reglament comunitari i de l'Ordre de 20 de setembre de 2000, d'esta Conselleria d'Agricultura, Pesca i Alimentació, que el desenvolupa per a la seua aplicació a la Comunitat Valenciana.
  
Els fons que la Unió Europea ha destinat per al finançament de la reestructuració i reconversió de les vinyes de la Comunitat Valenciana en la campanya 2003-2004 han sigut insuficients per a atendre la demanda del sector, que s'ha estès a un número d'hectàrees superior a l'assignat per la comissió. A fi de poder realitzar el pagament de l'ajuda a la reestructuració i reconversió corresponent a estes superfícies s'ha aconseguit una ampliació de l'assignació financera procedent de la Unió Europea, i a més, a l'empara de l'article 14.4 del Reglament (CE) 1493/1999, el Govern Valencià, ha decidit destinar fons propis de la Generalitat Valenciana per a cofinançar les corresponents ajudes.
  
De conformitat amb les disposicions citades i en particular amb el Text Refós de la Llei d'Hisenda Pública de la Generalitat Valenciana, a proposta del director general de Producció i Comercialització Agrària,
  
ORDENE
  
Article primer
  
Les ajudes per a la reestructuració i la reconversió de la vinya de vinificació establides pel Reglament (CE) número 1493/1999 del Consell, de 17 de maig de 1999, i aplicades a la Comunitat Valenciana d'acord amb l'Ordre de 20 de setembre de 2000, de la Conselleria d'Agricultura, Pesca i Alimentació, es concediran en la campanya 2003-2004, respecte de les despeses realitzades corresponents a les previsions comunicades abans del dia 10 d'abril de 2003, amb una dotació addicional de fons propis de la Generalitat Valenciana de 5.157.741 euros, que complementarà, d'acord amb l'article 14.4 de l'esmentat reglament comunitari, l'import disponible de 92.208,40 euros de l'assignació financera de la Unió Europea.
  
El pagament de les ajudes es realitzarà per l'organisme pagador a càrrec de la línia T4731000 del programa 714.50 del pressupost de la Generalitat Valenciana de 2004, pels imports indicats.
  
Article segon
  
La justificació de les despeses declarades com realment realitzades en l'exercici en curs haurà de ser presentada pels beneficiaris abans del 30 de setembre de 2004.
  
DISPOSICIÓ ADDICIONAL
  
Es delega l'exercici de les competències de concessió i pagament de les ajudes, pel que fa als imports corresponents als fons propis de la Generalitat Valenciana, als mateixos òrgans de l'organisme pagador competents per a les resolucions de concessió i pagament de l'ajuda comunitària.
  
DISPOSICIONS FINALS
  
Primera
  
Es faculta el director general de Producció i Comercialització Agrària perquè dicte les disposicions necessàries per a l'aplicació d'aquesta ordre.
  
Segona
  
La present ordre entrarà en vigor l'endemà al de la publicació en el Diari Oficial de la Generalitat Valenciana.